stanford-oval/wikipedia huggingface dataset:
Pola Oloixarac

Pola Oloixarac vasemmalla
Pola Oloixarac (s. 1977 Buenos Aires) on argentiinalainen kirjailija, journalisti ja kääntäjä. Hän on opiskellut filosofiaa Buenos Airesin yliopistossa ja kirjoittamista Iowan yliopistossa. Oloixaracin esikoisromaani Kesyttömät teoriat (esp. Las teorias salvajes) ilmestyi vuonna 2008 pikkukustantamon julkaisemana ja myi parissa kuukaudessa painoksen loppuun. Suomeksi romaani ilmestyi 2012 Einari Aaltosen kääntämänä ja Sammakon kustantamana.
Aiheesta muualla

Pola Oloixarac Sammakon verkkosivuilla (Arkistoitu – Internet Archive)
Prohorovkan taistelu

Prohorovkan taistelu oli toisessa maailmansodassa 12. heinäkuuta 1943 Saksan II SS-panssariarmeijakunnan ja Neuvostoliiton 5. kaartin panssariarmeijan joukkojen välinen taistelu Prohorovkan kaupungin hallinnasta Kurskista 87 km kaakkoon. Taistelu oli yksi historian suurimmista panssarivaunutaisteluista. Taistelussa saksalaiset saavuttivat paikallisia voittoja, mutta kovista tappioista huolimatta 5. kaartin panssariarmeija onnistui estämään saksalaisia valtaamasta Prohorovkaa ja murtautumasta läpi. Myöhemmin saksalaiset keskeyttivät etenemisen ja aloittivat joukkojensa vetäytymisen.
Saksalaisten eteneminen Prohorovkassa
Prohorovkan taistelun muistomerkki
Pohjanlampi (Orivesi)

| Pohjanlampi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°42′42″N, 24°37′30″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Koljonselkään 
Järvinumero:  35.722.1.012
Mittaustietoja
Pinnankorkeus:  84,2 m  
Rantaviiva:  0,447 km  
Pinta-ala:  1,287 ha  
Saaria:  ei saaria 
 fiPohjanlampi 
Pohjanlampi  on Pirkanmaalla Oriveden Eräslahdella sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,3 hehtaaria ja se on 150 metriä pitkä ja 100 metriä leveä. Se sijaitsee Koivistonselän lahdenpohjukan Holminpohjan ja Raijalanvuoren välissä. Lammella ei ole kartan mukaan saaria. Sen rantaviivan pituus on 450 metriä ja sen rannat ovat metsää tai peltomaata.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueella (35.7) Längelmäveden alueeseen (35.72), jonka Koljonselän alueeseen (35.722) se kuuluu. Lammen vedenpinnan korkeus on 84,2 metriä mpy. Siihen laskee metsäoja vuorten välistä ja sen laskuoja laskee 200 metrin päähän Holminpohjaan.
Historiaa

Vuoden 1957 peruskartassa järven rannat oli merkitty soistuneiksi, mutta myöhemmässä kartassa vuodelta 1977 ympäröivät pellot ulottuivat sen rannoille asti . Vuosien aikana kartoista ei huomaa suuria viljelyyn tai asutukseen liittyviä muutoksia.
Huomioita

↑  Vuoden 1957 ja 1977 kartoissa suorantojen katoaminen ja rantaviivan muodon muutos voisi johtua järvenlaskusta. Todisteita sen puolesta ei kuitenkaan ole esitetty.
Miekkailu kesäolympialaisissa 2016 – naisten kalpa

Kesäolympialaisten 2016 naisten kalvan henkilökohtainen kilpailu järjestettiin 6. elokuuta Carioca Arena 3:lla. Kultaa voitti Unkarin Emese Szász, joka voitti loppuottelussa Italian Rossella Fiamingon. Pronssia sai Kiinan Sun Yiwen. Kilpailuun osallistui 37 miekkailijaa.
Loppusijoitukset

Lähde:
| Sija | Nimi | Maa |
| --- | --- | --- |
| 01  | Emese Szász |  Unkari |
| 02  | Rossella Fiamingo |  Italia |
| 03  | Sun Yiwen |  Kiina |
| 4 | Lauren Renbi |  Ranska |
| 5 | Sarra Besbes |  Tunisia |
| 6 | Nathalie Moellhausen |  Brasilia |
| 7 | Choi In-jeong |  Etelä-Korea |
| 8 | Nozomi Nakano |  Japani |
| 9 | Ana Maria Brânză |  Romania |
| 10 | Irina Embrich |  Viro |
| 11 | Vivian Kong |  Hongkong |
| 12 | Erika Kirpu |  Viro |
| 13 | Jana Šemjakina |  Ukraina |
| 14 | Kang Young-mi |  Etelä-Korea |
| 15 | Olena Kryvytska |  Ukraina |
| 16 | Marie-Florence Candassamy |  Ranska |
| 17 | Xu Anqi |  Kiina |
| 18 | Tatjana Logunova |  Venäjä |
| 19 | Simona Gherman |  Romania |
| 20 | Shin A-lam |  Etelä-Korea |
| 21 | Sun Yujie |  Kiina |
| 22 | Violetta Kolobova |  Venäjä |
| 23 | Courtney Hurley |  Yhdysvallat |
| 24 | Kelley Hurley |  Yhdysvallat |
| 25 | Katharine Holmes |  Yhdysvallat |
| 26 | Ljubov Šutova |  Venäjä |
| 27 | Ksenia Pantelejeva |  Ukraina |
| 28 | Gbahi Gwladys Sakoa |  Norsunluurannikko |
| 29 | Julia Beljajeva |  Viro |
| 30 | Auriane Mallo |  Ranska |
| 31 | Rayssa Costa |  Brasilia |
| 32 | Leonora Mackinnon |  Kanada |
| 33 | Simona Pop |  Romania |
| 34 | Tiffany Géroudet |  Sveitsi |
| 35 | Amanda Simeão |  Brasilia |
| 36 | Alejandra Terán |  Meksiko |
| 37 | Nguyễn Thị Như Hoa |  Vietnam |
Pudotuskaavio

Lähde:
Pudotuskaavio > Mitaliottelut

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Välierät | Välierät |  |  | Loppuottelu | Loppuottelu |
 

|  |    Sun Yiwen (CHN) | 11 |   |  |  |  |
|  |    Rossella Fiamingo (ITA) | 12 |   |  |  |  |
|  |   |  |   |  |  |  |

|  |   |   |   |   |    Rossella Fiamingo (ITA) | 13 |
|  |   |   |   |   |    Emese Szász (HUN) | 15 |
|  |   |  |   |  |  |  |
|  |   |  |   |  |  |  |
|  |  |  |  |  | Pronssiottelu | Pronssiottelu |
|  |  |  |   |  |  |  |
|  |    Emese Szász (HUN) | 10 |   |  |    Sun Yiwen (CHN) |   15 |
|  |    Lauren Rembi (FRA) | 6 |   |  |    Lauren Rembi (FRA) |   13 |
Kilpailun voittanut Unkarin Emese Szász.
Pragmaattinen sanktio (1830)

Pragmaattinen sanktio oli Espanjan kuninkaan Ferdinand VII:n 29. maaliskuuta 1830 antama kuninkaallinen määräys, joka kumosi saalilaiseen lakiin perustuneen kruununperimysjärjestyksen ja mahdollisti kruunun perimisen myös kuninkaan naispuolisille jälkeläisille.
Ferdinand VII oli tuolloin jo neljättä kertaa naimisissa eikä hänelle ollut vieläkään syntynyt perillistä. Hänen uusi puolisonsa kuningatar Maria Kristiina oli kuitenkin raskaana. Pragmaattisen sanktion oli tarkoitus varmistaa, että tuleva lapsi voisi periä kruunun sukupuolestaan riippumatta. Se palautti voimaan Kastilian ja Leónin vanhan lain, joka oli sallinut naisille kruunun perimisen, mutta joka oli kumottu Espanjassa vuonna 1713. Kuningas Kaarle IV oli vuonna 1789 periaatteessa päättänyt palauttaa vanhan lain voimaan, mutta hänen määräystään ei ollut koskaan julkaistu eikä promulgoitu, joten sen lainvoimaisuus oli tulkinnanvarainen. Ferdinand VII:n pragmaattinen sanktio merkitsi Ferdinandin veljen Don Carlosin syrjäyttämistä perimysjärjestyksessä. Kun Ferdinandille lokakuussa 1830 syntyi tytär, Isabella, joka ainoastaan poikkeusmääräyksen ansiosta tuli kruununperimysjärjestyksessä ensimmäiseksi, ajautui Don Carlos vanhoillisine tukijoineen katkeruuteen.
Ferdinand VII:n kuoltua syyskuussa 1833 Isabellasta tuli hallitsija nimellä Isabella II. Don Carlosin kannattajat kieltäytyivät tunnustamasta tätä, ja julistivat hänet lailliseksi kuninkaaksi. Näin syntyi karlismi, joka vaikutti pitkään Espanjan politiikassa.
Planmeca

| Planmeca |
| --- | --- |

Yritysmuoto:  Osakeyhtiö
Perustettu:  1969
Perustaja:  Heikki ja Tapio Kyöstilä
Toimitusjohtaja:  Heikki Kyöstilä
Kotipaikka:  Helsinki, Suomi
Tuotteet:  hammashoitokoneet digitaaliröntgenlaitteet
Liikevaihto:   750 milj. € (2015)tarkistettava
Liikevoitto:   108 milj. € (2015)tarkistettava
Henkilöstö:  2700 (2014)
Tytäryhtiöt:  Plandent Planmed LM-Instruments Opus Systemer Triangle Furniture Systems
Omistaja:  Kyöstilän perhe
Kotisivu:  www.planmeca.com
Infobox OKVirheellinen NIMI-arvo: 
Planmeca Oy on yksi maailman johtavista hammashoitoteknologiaa valmistavista yhtiöistä, jonka tuotteita viedään noin 120 maahan. Suomalainen, vuonna 1971 perustettu perheyhtiö valmistaa mm. korkean teknologian hammashoitokoneita, 2D- ja 3D-röntgenlaitteita, ohjelmistoja sekä CAD/CAM-ratkaisuja. Yhtiön pääkonttori ja päätoiminnot sijaitsevat Helsingin Herttoniemessä.
Historia

Planmecan toimitusjohtaja Heikki Kyöstilä rekisteröi Planmeca-yhtiön veljensä Tapio Kyöstilän kanssa 1969. Valmistus aloitettiin Helsingin Kulosaaressa Svinhufvudintien kerrostalon kellarissa. Yhtiö valmisti aluksi hammaslääkärin aputuoleja ja instrumenttikaapistoja. Ensimmäinen potilastuolimalli saatiin tuotantoon 1970-luvun puolivälissä. Vuonna 1972 perustettiin toinen yhtiö, Plandent Oy, hammaslääkäritarvikkeiden maahantuontiyritykseksi. Plandentista on kasvanut kansainvälinen yritys, joka markkinoi Planmecan tuotteiden ohella muidenkin valmistajien tuotteita kymmenessä Euroopan maassa. Planmecan tuotevalikoima on laajentunut hammashoitokoneisiin, röntgenlaitteisiin, ohjelmistoihin ja uusimpana CAD/CAM-tuotteisiin.
Planmecan kansainvälistyminen kiihtyi 1980-luvulla. Suuri laitetoimitus Helsingin yliopiston hammaslääketieteen laitokselle alkoi avata markkinoita lopulta yli sataan yliopistolliseen koulutusyksikköön eri puolilla maailmaa. 1980-luvun loppuvuosina vientimenestyksiksi muodostuivat ensimmäinen mikroprosessoriohjattu potilastuoli sekä hampaiden panoraamaröntgenlaite, joka oli 1990-luvulla myydyin laite koko maailmassa. Vuonna 1989 perustettiin sisaryritys Planmed Oy, jonka valmistaa mammografialaitteita. Planmeca Groupiin kuuluu myös Paraisilla toimiva LM-Instruments Oy, joka valmistaa hampaiden hoitoon tarvittavia instrumentteja.
Planmedin ja Planmecan tuotannosta on 1990-luvun alkuvuosista lähtien yli 90 prosenttia mennyt vientiin. Vuosituhannen vaihteen jälkeen yritys on noussut merkittäväksi digitaalisten hammaskuvantamislaitteiden kehittäjäksi.
Planmeca Oy palkittiin 1985 tasavallan presidentin vientipalkinnolla. Heikki Kyöstilälle myönnettiin teollisuusneuvoksen arvonimi 2005.
Planmeca tuomittiin vuonna 2010 ja 2014 korvaamaan satoja tuhansia euroja palkkavahinkoa työntekijöilleen. Työntekijöitä ei ollut oikeuden mukaan kohdeltu tasavertaisesti.
Aiheesta muualla

http://www.planmeca.com/
Plandent Oy:n pörssihistoriaa Pörssitiedon nettisivuilla
Polacanthus

| Polacanthus |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Linnunlantioiset Ornitschia
Alalahko::  Thyreophora
Osalahko::  Ankylosauria
Heimo::  Ankylosauridae
Alaheimo::  Polacanthinae
Suku::  Polacanthus  Owen vide Anonymous, 1865 
Kaksiosainen nimi
 Polacanthus foxii  Owen vide Anonymous, 1865 
Katso myös
   Polacanthus Wikispeciesissä   Polacanthus Commonsissa 
Infobox OKNimi-testi OK: 
Polacanthus oli linnunlantioisten lahkoon kuulunut dinosaurusten suku. Se oli 4 metriä pitkä kasvinsyöjä. Sillä oli piikkejä selässään ja jalkojen yläosaa peitti panssari. Näiden suojusten lisäksi se pystyi käyttämään myös häntää apunaan puolustautumiseen. Polacanthuksen jäänteitä on löydetty Britteinsaarilta.
Joidenkin lähteiden mukaan sen nimesi Richard Owen 1865, ja toisten mukaan Thomas Henry Huxley 1867.
Aiheesta muualla

http://dinosaurs.about.com/od/herbivorousdinosaurs/p/polacanthus.htm (Arkistoitu – Internet Archive)
http://www.abc.net.au/dinosaurs/fact_files/sky/polacanthus.htm
Ponza

| Ponza |
| --- | --- |
 Ponzan satama
  
Maantiede
Sijainti:  40°53′43″N, 12°57′32″E
Saariryhmä:  Pontiset saaret
Merialue:  Välimeri
Vesialue:  Tyrrhenanmeri
Pinta-ala:  7,5 km²
Korkein kohta:  Monte Guardia 283m
Valtio
Valtio:  Italia
Maakunta:  Latina
Alue:  Latium
Kunta:  Ponza
Väestö
Väkiluku:  3 301
Asutuskeskukset:  Ponza, Le Forna
Infobox OKNimi-testi OK: 
Ponza (ital. Isola di Ponza) on Tyrrhenanmerellä Italian länsirannikolla sijaitseva kallioinen saari. Ponza on saariryhmän väkirikkain ja suurin saari, jonka mukaan koko saariryhmä on nimetty. Muita saariryhmän saaria ovat Ponzan lähellä sijaitsevat Palmarola, Gavi ja Zannone, ja idempänä sijaitsevat Ventotene ja Santo Stefano. Lähisaariensa kanssa Ponza muodostaa Ponzan kunnan. Saarelta on lauttayhteys mantereelle muun muassa Formiaan ja Napoliin. Ponza on suosittu turistikohde roomalaisten ja napolilaisten keskuudessa.
Maantiede

Ponza on pitkulainen ja kapea. Saaren korkein kohta on Monte Guardia, joka sijaitsee saaren eteläosassa.
Historia

Antiikin aikana saari tunnettiin nimellä Pontia. Saarella on ollut asutusta neoliittiseltä kaudelta asti. Ennen roomalaisia saari oli volskien, etruskien ja kreikkalaisten hallussa. Roomalaiset rakennuttivat Ponzalle huviloita, joiden rauniot ovat vieläkin nähtävissä. Lomapaikan lisäksi saari toimi karkotuspaikkana keisariperheen jäsenille saariryhmään kuuluva Ventotenen lailla. Roomalaisten jälkeen saari kukoisti uskonnollisena ja kaupallisena keskuksena 800-luvulle asti, jolloin saraseenimerirosvot aloittivat hyökkäykset saarelle. Vuoden 1943 kesällä Mussolini oli vangittuna saarella.
Legendan mukaan Ponza olisi nimetty Pontius Pilatuksen mukaan, mutta tarinalla ei ole totuusperää.
Pony Pony Run Run

Ranskalainen yhtye Pony Pony Run Run, konsertin jälkeen Arlesissa vuonna 2009.
Pony Pony Run Run on Angersista kotoisin oleva ranskalainen power pop-yhtye, joka perustettiin Nantesissa vuonna 2003.[lähde? ] Yhtyeen kokoonpano on kolme jäsentä, joiden nimet ovat yksinkertaisesti "G" (kitara/laulu), "A" (basso) ja "T" (koskettimet).[lähde? ] Kaksi alkuperäistä ryhmän jäsentä "S" (kitara/taustalaulu) ja "F" (rummut), jättivät yhtyeen vuonna 2008 ja 2009.[lähde? ]
Ryhmä on julkaissut tähän mennessä kaksi studioalbumia sekä kaksi singleä. Debyyttialbumi You Need Pony Pony Run Run julkaistiin 8. kesäkuuta 2009. Ensimmäinen kappale, joka kuuluu albumiin Hey You, julkaistiin saman vuoden syyskuussa. Seuraava single Walking on a Line julkaistiin 2010. Toinen albumi, Pony Pony Run Run julkaistiin 2012.
Diskografia > Albumit

You Need Pony Pony Run Run (2009)
Pony Pony Run Run (2012)
Voyage Voyage (2016)
Diskografia > Singlet

"Hey You" (2009)
"Walking on a Line" (2010)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Pony Pony Run Run
Käännös suomeksi
Proton Putra

| Proton Putra |
| --- | --- |

Valmistustiedot
Valmistusmaa:   Malesia
Valmistaja:  Proton
Valmistusvuodet:  1995–2001, 2004
Muut nimet:  Proton Coupé Proton M21
Korimalli:  2-ovinen coupé
Luokka:  C-segmentti
Teknisesti samankaltaisia:  Mitsubishi Lancer V Proton Arena Proton Satria I Proton Wira
Tekniset tiedot
Moottori:  R4
Iskutilavuus:  1,8 l
Polttoaine:  bensiini
Vetotapa:  etuveto
Vaihteisto:  5-vaihteinen manuaali 4-vaihteinen automaatti
Proton Putra on Protonin vuosina 1995–2001 ja 2004 valmistama alemman keskiluokan coupé-korinen automalli. Se perustuu tekniikaltaan Proton Wiraan, joka puolestaan oli uudelleennimetty viidennen sukupolven Mitsubishi Lancer. Isossa-Britanniassa mallin nimenä oli Proton Coupé ja Australiassa Proton M21. Vaikka auton valmistus päättyikin alun perin vuonna 2001, rakennettiin tehtaalla jäljellä olevista osista vuonna 2004 vielä pieni tuotantoerä, joka myytiin kokonaisuudessaan valmistajan kotimaassa Malesiassa.
Autossa on Mitsubishiltä peräisin oleva 1,8-litrainen (140 hv) bensiinimoottori. Voimansiirtona on viisivaihteinen manuaalivaihteisto tai neliportainen automaattivaihteisto.
Aiheesta muualla

Kuvia tai muita tiedostoja aiheesta Proton Putra Wikimedia Commonsissa
Prui

| Prui |
| --- | --- |
Paikkakunta::  Scuol, Sveitsi
Talviurheilukeskus:: Skigebiet Scuol
Vuori:: Piz Clünas
Rinneluokitus:: Punainen
Yläasema:: 2 501 m
Ala-asema:: 2 053 m
Korkeusero:: 448 m
Pituus:: 3 000 m
Keskijyrkkyys:: 14,9 %
Hissi
Hissi:: Prui
Tyyppi:: 6-hengen tuolihissi
Kapasiteetti:: 2 400 henkilöä/h
Ala-asema:: 2 053 m
Yläasema:: 2 501 m
Lumilautailu
Parisuurpujottelu
Lähtö:: 2 234 m
Maali:: 2 088 m
Korkeusero:: 146 m
Pituus:: 460 m
Keskijyrkkyys:: 31,7 %
1. MC-kilpailu:: 10.3.2018
Prui on laskettelurinne Skigebiet Scuolin talviurheilukeskuksessa Scuolissa Sveitsissä.
Prui-rinteessä järjestettiin ensimmäiset lumilautailun maailmancupin parisuurpujottelukilpailut maaliskuussa 2018.
Pikkumiekkavalas

| Pikkumiekkavalas |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Valaat Cetacea
Heimo::  Delfiinit Delphinidae
Suku::  Pseudorca
Laji::  crassidens
Kaksiosainen nimi
 Pseudorca crassidens  (Owen, 1846) 

Katso myös
   Pikkumiekkavalas Wikispeciesissä   Pikkumiekkavalas Commonsissa 
Infobox OKNimi-testi OKIUCN-testi OK: 
Pikkumiekkavalas (Pseudorca crassidens) on yksi suurimmista delfiinilajeista. Se muistuttaa miekkavalasta ulkonäöltään ja käytökseltään, molemmat hyökkäävät toisten valaiden kimppuun ja tappavat niitä. Pikkumiekkavalas on Pseudorca-suvun ainoa jäsen.
Pikkumiekkavalaiden tarkka lukumäärä on tuntematon, mutta on arvioitu, että lajin yksilömäärä on maksimissaan 60 000. Lajin elämää vapaana ei muutenkaan tunneta paljoa, suuri osa tiedoista on hankittu tutkimalla rantautuneita ja kuolleita yksilöitä. Lajia on metsästetty ainakin Länsi-Intiassa ja Indonesiassa, myös Japanissa tapetaan joitakin yksilöitä vuosittain. Lajin edustajilla on usein myös tapana ajautua rannoille.
Ulkonäkö ja elintavat

Yksi pikkumiekkavalaan tärkeimmistä tuntomerkeistä ovat ”kyynärpäät” evämäisissä eturaajoissa. Lajin väritys vaihtelee tummanharmaasta mustaan. Se kasvaa noin 6 metriä pitkäksi, voi painaa 1500 kiloa ja elää 60 vuotta. Suussa on 44 hammasta.
Pikkumiekkavalaat ovat sosiaalisia ja elävät 10–50 yksilön laumoissa. Ne ovat nopeita ja aktiivisia uimareita. Ne saattavat hypätä ilmaan ja laskeutua veteen kyljelleen aiheuttaen suuren loiskauksen, usein niillä on myös tapana seurata veneitä.
Levinneisyys

Pikkumiekkavalas elää ympäri maailman lauhkean ja trooppisen vyöhykkeen merissä.
Lisääntyminen

Pikkumiekkavalasnaaras saattaa synnyttää niinkin harvoin kuin seitsemän vuoden välein. Sen vuoksi kannan toipuminen valaanpyynnistä johtuvasta taantumasta saattaa kestää pitkään. Lajin lisääntymiseen liittyvistä yksityiskohdista tiedetään vain vähän. Tiineys kestää 15–16 kuukautta. Naaras synnyttää muhkean, noin 2 metrin pituisen ja 80 kg painavan poikasen, joka on aluksi kokoharmaa. Jälkeläinen pysyttelee emonsa tuntumassa seuraavan kahden vuoden ajan ja elää miltei yksinomaan sen erittämällä maidolla. Lopulta nuori valas alkaa itse pyydystää kaloja ja muutenkin itsenäistyä. Tavallisesti se kuitenkin jää emonsa parveen.
Ravinto

Pikkumiekkavalaiden ravintoon kuuluu kala, esimerkiksi tonnikala.
Aiheesta muualla

Laji.fi: Pikkumiekkavalas (Pseudorca crassidens)
ITIS: Pseudorca crassidens (englanniksi)
University of Michigan, Animal Diversity Web (ADW): Pseudorca crassidens, false killer whale (englanniksi)
Food and Agriculture Organization of the United Nations (FAO): Pseudorca crassidens (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:False Killer Whale
Käännös suomeksi
Project 007

| Project 007 |
| --- | --- |
Kehittäjä:  IO Interactive
Julkaisija:  IO Interactive
Pelisarja:  James Bond
Pelimoottori:  Glacier Engine
Lisää peliartikkeleitaVideopelien teemasivulla
Project 007 on työnimi IO Interactiven kehitteillä olevalle James Bond -pelille. Pelissä pelaaja tulee pääsemään mukaan legendaarisen salaisen agentin elokuvista tunnettuihin tehtäviin.
Aiheesta muualla

Project 007 IO Interactiven nettisivustolla (englanniksi)
Prohorovka

| Prohorovka Прохоровка |
| --- | --- |
 Belgorodin alueen sijainti
 Prohorovka
 Koordinaatit: 51.0327°N, 36.7268°E 
Valtio:  Venäjä
Subjekti:  Belgorodin alue
Piiri:  Prohorovka
Väkiluku (2010):  9 761
Aikavyöhyke:  UTC+3 (MSK)
Infobox OKVirheellinen NIMI-arvo: 
Prohorovka (ven. Прохоровка) on kaupunkityyppinen taajama Venäjällä Belgorodin alueella Psjol-joen varrella kaakkoon Kurskin kaupungista. Taajamassa asuu noin 9 761 henkeä (VL2010).
Kurskin taistelun muistomerkki Prohorovkassa.
Toisen maailmansodan aikana alueella käytiin valtava panssaritaistelu osana Kurskin taistelua, johon osallistui noin 1 000 panssarivaunua.
Aiheesta muualla

Kuvia tai muita tiedostoja aiheesta Prohorovka Wikimedia Commonsissa
Belgorodin alueen kaupungit
Moniviljaleipä

Moniviljaleipä on leipä, joka on tehty useita viljalajeja sisältävistä jauhoista.[lähde? ] Tällainen leipä voi sisältää myös leseitä ja mallasjauhoja. Moniviljaleipä saattaa sisältää myös siemeniä, kuten auringonkukan ja pellavan siemeniä. Moniviljaleipään käytetään joskus mausteena esimerkiksi marjoja.
Moniydinmalli

Moniydinmalli on kaavamaisesti esitetty kaupungin rakennemalli, joka on tyypillinen suurille kaupungeille. Liikennereitit ja luonnonmaantieteelliset seikat ovat saaneet aikaan sektoreita, ja liikekeskustan ympärille on muodostunut kaupungeille tyypillisiä vyöhykkeitä. Esikaupunkeihin, liikenteen solmukohtiin ja muuten hyviin paikkoihin on syntynyt liikekeskustan kanssa kilpailevia kaupankäynnin ja liiketoiminnan keskuksia, joissa on eri alojen liikkeiden keskittymiä ja isoja kauppakeskuksia. Moniydinmallissa on teollisuusalueita ja lähiöitä rikkonaisesti ja usein myös varsinaisen kaupunkialueen ulkopuolella. Suomessa esimerkiksi Helsinki, Vantaa ja Espoo edustavat moniydinmallia, vaikkakin niissä on piirteitä myös vyöhyke- ja sektorimalleista. Esimerkiksi Lontoossa on kaksi erillistä liikekeskustaa, Lontoon City ja Docklands.
Mesanagrós

| Mesanagrós Μεσαναγρός |
| --- | --- |
 Mesanagrós
 Koordinaatit: 36°0′41″N, 27°49′14″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Ródos
Kunta:  Ródos
Hallinto:  
 – Asutustyyppi:  kylä
 – Kallikrates-koodi:  6901090901
Korkeus:  400 m
Väkiluku (2011):  155
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Mesanagrós (kreik. Μεσαναγρός) on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Aiemmin kylä kuului Nótia Ródoksen kuntaan ja vuodesta 2011 lähtien Ródoksen kunnan Nótia Ródoksen kunnallisyksikköön. Mesanagrós muodostaa oman kyläyhdyskuntansa (Τοπική Κοινότητα Μεσαναγρού, Topikí Koinótita Mesanagroú). Kylän väkiluku on 155 (vuonna 2011).
Mesanagróksen kylä sijaitsee Ródoksen eteläisissä keskiosissa noin 87 kilometriä lounaaseen Ródoksen kaupungista. Se on rakennettu vuoristoon noin 400 metrin korkeuteen merenpinnasta laskettuna. Kylän nähtävyyksiin kuuluvat muun muassa Neitsyt Marian ilmestyksen kirkko (Panagía Evangelístria) 1200-luvulta sekä Pyhän Tuomaan luostari (Moní Agíou Thomá) 1300-luvulta.
Kylän ympäristö on osa Keski-Ródoksen ja Líndoksen, Mesanagróksen ja Kattavía–Prasonísin alueiden kansainvälisesti tärkeää lintualuetta.
Plankton

Planktoneliö (valtameren katka).
Plankton (kreik. πλαγκτός, planktos, vaeltava, ajelehtiva) eli keijusto on yhteisnimitys kaikille vedessä vapaasti eläville, useimmiten mikroskooppisille mutta myös suuremmille eliöille, jotka liikkuvat lähinnä ajelehtimalla virtausten mukana tai liikkuvat hitaasti. Niiden elämää ja liikkumista säätelevät yleensä valaistus, lämpötila, ravinto, saalistus ja lajin kyky kellua. Plankton jaetaan yleensä kasvi-, eläin- ja bakteeriplanktoniin.
Makean veden plankton

Makean veden eläinplanktonin pääryhmiä ovat alkueläimet, rataseläimet (Rotifera), vesikirput (Cladocera) sekä hankajalkaiset (Copepoda).